Nafarroako Parlamentuko Mahaiak, 2019ko otsailaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Teresa Sáez Barrao andreak aurkeztutako galdera, Nafarroan itunpeko irakaskuntzari egindako dohaintzengatiko PFEZaren gaineko kenkariei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko otsailaren 11n

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari Teresa Sáez Barrao andreak, Legebiltzarreko Erregelamenduan xedatuaren babesean, honako galdera hau aurkezten du, Nafarroako Gobernuko Ogasuneko kontseilariak Legebiltzarraren hurrengo Osoko Bilkuran ahoz erantzun dezan:

Nafarroan ez da itunpeko irakaskuntzari egindako dohaintzengatiko PFEZaren gaineko kenkaririk itzuli behar.

Zer esan nahi du horrek zehatz-mehatz eta zer ondorio ekonomiko izanen du salbuespen horrek nafarrentzat?

Iruñean, 2019ko otsailaren 6an

Foru parlamentaria: Teresa Sáez Barrao